Alderen på utøverne i Ungdoms-OL er fra 15 til 18 år. Det første Sommer-OL for ungdom ble avholdt i Singapore i 2010. I 2012 ble de første Vinter-OL for ungdom avholdt i Innsbruck med 1 059 deltakere. Lillehammer arrangerte de 2. vinterolympiske ungdomsleker i 2016 og Lausanne skal arrangere de 3. vinterolympiske ungdomsleker i 2020. Dakar i Senegal ble valgt som arrangør av de 4. sommerolympiske ungdomslekene for 2022, og dette er første gang et afrikansk land er tildelt et olympisk arrangement.